རི་ལམ་དེ་ནི་དངོས་གནས་བགྲོད་དཀའ་བ་ཞིག་རེད།དང་ཐོག་རྐང་པར་སྟོབས་ཤུགས་ཅུང་ཙམ་ཡོད་ཀྱང་རྐང་ངོས་སུ་ཆུ་སྦུར་ཐོན་ཏེ་གོམ་པ་གང་སྤོ་བར་ན་ཟུག་ཁྲི་མ་འབུམ་ཅིག་མྱོང་དགོས།ཉིན་གོང་གི་མཚམས་སུ་ཉི་མས་ཚ་གདུང་མེ་འོབས་དང་འདྲ།དབུགས་ཧལ་ཧལ་གྱིས་བགྲོད་ལ་རྒྱབ་ཁུག་ནང་གི་ཆུ་ཡང་འཐུང་ནས་ཚར་ལ་ཁད་འདུགད་དུང་མདུན་གྱི་ལམ་ཕྲན་དེར་ཅི་ཙམ་འགྲོ་དགོས་པ་ཆ་མ་འཚལ།ལྷམ་གོག་ཕུད་ནས་ཆུ་སྦུར་བཙུར།ན་ཟུག་གི་ངུ་འབོད་བྱེད་དགོས་བྱུང་།མཚོ་རྒྱལ་ལ་ཁ་པར་བཏང་ནས་ང་རང་ཕྱིར་ཁྱིམ་དུ་འཁྲིད་ཟེར་འདོད་མོད།ཨུ་ཚུགས་ཀྱིས་ལུག་རྭའི་མེ་ཏོག་ལྷམ་འཚང་བྱས་མཐར་རྐང་མཐིལ་དུ་ཅུང་བདེ་བའི་ཚོར་སྣང་ཞིག་བསྐྲུན་བྱུང་།མཚོ་རྒྱལ་གྱི་ཕ་མ་གཉིས་བསམ་ན་རྐང་པའི་ན་ཟུག་ནི་ཡུད་ཙམ་ལ་བརྗེད་འགྲོཡར་ལངས་ནས་མུ་མཐུད་མདུན་ཕྱོགས་ཀྱི་རི་ལམ་དེད་ནས་སོང་།